CELEX: 32017R1973
Language: el
Date: 2017-10-30 00:00:00
Title: Κανονισμός (ΕΕ) 2017/1973 της Επιτροπής, της 30ής Οκτωβρίου 2017, για την τροποποίηση του κανονισμού (ΕΚ) αριθ. 2074/2005 όσον αφορά τους επίσημους ελέγχους σε αλιευτικά προϊόντα που αλιεύονται από σκάφη με σημαία κράτους μέλους της Ευρωπαϊκής Ένωσης και εισάγονται στην Ένωση μετά τη μεταφορά τους σε τρίτες χώρες και για τη θέσπιση υποδείγματος πιστοποιητικού υγείας για τα προϊόντα αυτά (Κείμενο που παρουσιάζει ενδιαφέρον για τον ΕΟΧ )

31.10.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 281/21
               
            ΚΑΝΟΝΙΣΜΌΣ (ΕΕ) 2017/1973 ΤΗΣ ΕΠΙΤΡΟΠΉΣ
      της 30ής Οκτωβρίου 2017
      για την τροποποίηση του κανονισμού (ΕΚ) αριθ. 2074/2005 όσον αφορά τους επίσημους ελέγχους σε αλιευτικά προϊόντα που αλιεύονται από σκάφη με σημαία κράτους μέλους της Ευρωπαϊκής Ένωσης και εισάγονται στην Ένωση μετά τη μεταφορά τους σε τρίτες χώρες και για τη θέσπιση υποδείγματος πιστοποιητικού υγείας για τα προϊόντα αυτά
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 9 δεύτερο εδάφιο,
      Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 16 δεύτερο εδάφιο,
      Εκτιμώντας τα ακόλουθα:
      
                  (1)
               
               
                  Για τη διασφάλιση της δημόσιας υγείας και της υγείας των ζώων, τα προϊόντα της Ένωσης που μεταφέρονται μέσω τρίτων χωρών, με αποθήκευση ή χωρίς αποθήκευση, θεωρούνται ως μη συμμορφούμενα πλέον με τις απαιτήσεις που ορίζει η ενωσιακή νομοθεσία για τα προϊόντα αυτά. Συνεπώς, η οδηγία 97/78/ΕΚ (3) του Συμβουλίου ορίζει ότι τα κράτη μέλη οφείλουν να εξασφαλίζουν ότι διενεργούνται κτηνιατρικοί έλεγχοι στις παρτίδες των εν λόγω προϊόντων που εισέρχονται στην Ένωση από τρίτες χώρες.
               
            
                  (2)
               
               
                  Ο κανονισμός (ΕΚ) αριθ. 853/2004 θεσπίζει ειδικούς κανόνες υγιεινής, όσον αφορά τα τρόφιμα ζωικής προέλευσης, για τους υπευθύνους επιχειρήσεων τροφίμων, καθώς και κανόνες για τα αλιευτικά προϊόντα. Επιπλέον, ο κανονισμός (ΕΚ) αριθ. 854/2004 καθορίζει κανόνες για τη διενέργεια επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο. Ο κανονισμός (ΕΚ) αριθ. 854/2004 ορίζει ότι, κατά την εισαγωγή τους στην Ένωση, τα φορτία προϊόντων ζωικής προέλευσης συνοδεύονται από έγγραφο που πληροί ορισμένες απαιτήσεις και ότι στα προϊόντα αυτά διενεργούνται επίσημοι έλεγχοι σύμφωνα με τον ίδιο κανονισμό.
               
            
                  (3)
               
               
                  Ο κανονισμός (ΕΚ) αριθ. 2074/2005 της Επιτροπής (4) θεσπίζει υποδείγματα πιστοποιητικών υγείας και εγγράφων για τις εισαγωγές ορισμένων προϊόντων ζωικής προέλευσης για τους σκοπούς των κανονισμών (ΕΚ) αριθ. 853/2004 και (ΕΚ) αριθ. 854/2004, συμπεριλαμβανομένου ενός πιστοποιητικού υγείας για τις εισαγωγές αλιευτικών προϊόντων στο παράρτημα VI του κανονισμού.
               
            
                  (4)
               
               
                  Τα κράτη μέλη και οι οργανώσεις των ενδιαφερόμενων μερών ζήτησαν από την Επιτροπή να θεσπίσει υπόδειγμα πιστοποιητικού υγείας για φορτία αλιευτικών προϊόντων που προορίζονται για κατανάλωση από τον άνθρωπο, τα οποία αλιεύονται από σκάφη με σημαία κράτους μέλους της Ευρωπαϊκής Ένωσης και μεταφέρονται σε τρίτες χώρες, με αποθήκευση ή χωρίς αποθήκευση. Το πιστοποιητικό θα πρέπει να υπογράφεται από την αρμόδια αρχή της τρίτης χώρας με σκοπό την εναρμόνιση των πληροφοριών που πρέπει να παρέχονται όταν τα φορτία αυτά εισέρχονται στο έδαφος της Ένωσης.
               
            
                  (5)
               
               
                  Το υπόδειγμα πιστοποιητικού υγείας θα πρέπει να αναφέρεται ειδικά στις σχετικές διατάξεις για την αποβίβαση, εκφόρτωση και αποθήκευση αλιευτικών προϊόντων του παραρτήματος III τμήμα VIII κεφάλαια II και VII του κανονισμού (ΕΚ) αριθ. 853/2004.
               
            
                  (6)
               
               
                  Το υπόδειγμα πιστοποιητικού υγείας θα πρέπει επίσης να είναι συμβατό για χρήση στο ηλεκτρονικό σύστημα TRACES (Trade Control and Expert System) (5) το οποίο χρησιμοποιείται για την ανταλλαγή υγειονομικών πιστοποιητικών μεταξύ τρίτων χωρών και κρατών μελών.
               
            
                  (7)
               
               
                  Επομένως, είναι σκόπιμο να θεσπιστεί ένα εναρμονισμένο υπόδειγμα πιστοποιητικού υγείας, το οποίο θα πρέπει να υπογράφεται από την αρμόδια αρχή της τρίτης χώρας μέσω της οποίας μεταφέρονται τα αλιευτικά προϊόντα πριν αποσταλούν στην Ένωση.
               
            
                  (8)
               
               
                  Ο κανονισμός (ΕΚ) αριθ. 2074/2005 θα πρέπει, επομένως, να τροποποιηθεί αναλόγως.
               
            
                  (9)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κανονισμός (ΕΚ) αριθ. 2074/2005 τροποποιείται ως εξής:
      
                  α)
               
               
                  προστίθεται το ακόλουθο άρθρο 6γ:
                  «Άρθρο 6γ
                  Απαιτήσεις σχετικά με τους επίσημους ελέγχους των αλιευτικών προϊόντων που αλιεύονται από σκάφη με σημαία κράτους μέλους, τα οποία εισέρχονται στην Ένωση μετά τη μεταφορά τους σε τρίτες χώρες, με αποθήκευση ή χωρίς αποθήκευση.
                  1.   Τα αλιευτικά προϊόντα που προορίζονται για κατανάλωση από τον άνθρωπο, τα οποία αλιεύονται από σκάφη με σημαία κράτους μέλους και εκφορτώνονται, με αποθήκευση ή χωρίς αποθήκευση, σε τρίτες χώρες, πριν εισέλθουν στην Ένωση με διαφορετικό μέσο μεταφοράς, πρέπει να συνοδεύονται από πιστοποιητικό υγείας που εκδίδεται από την αρμόδια αρχή της εν λόγω τρίτης χώρας και συμπληρώνεται σύμφωνα με το υπόδειγμα πιστοποιητικού υγείας που παρατίθεται στο παράρτημα VI προσάρτημα VIII.
                  2.   Η τρίτη χώρα στην οποία πραγματοποιείται η μεταφορά πρέπει να περιλαμβάνεται στον κατάλογο που προβλέπεται στο άρθρο 11 παράγραφος 1 του κανονισμού (ΕΚ) αριθ. 854/2004.
                  3.   Αν τα αλιευτικά προϊόντα που αναφέρονται στην παράγραφο 1 εκφορτώνονται και μεταφέρονται σε εγκατάσταση αποθήκευσης που βρίσκεται στην τρίτη χώρα που αναφέρεται στην ίδια παράγραφο, η εν λόγω εγκατάσταση αποθήκευσης περιλαμβάνεται στον κατάλογο που προβλέπεται στο άρθρο 12 του κανονισμού (ΕΚ) αριθ. 854/2004.
                  4.   Αν τα αλιευτικά προϊόντα που αναφέρονται στην παράγραφο 1 φορτώνονται σε σκάφος με σημαία τρίτης χώρας, η εν λόγω τρίτη χώρα πρέπει να περιλαμβάνεται στον κατάλογο που προβλέπεται στο άρθρο 11 παράγραφος 1 του κανονισμού (ΕΚ) αριθ. 854/2004 και το σκάφος πρέπει να περιλαμβάνεται στον κατάλογο που προβλέπεται στο άρθρο 12 του κανονισμού (ΕΚ) αριθ. 854/2004.
                  Τα σκάφη μεταφοράς εμπορευματοκιβωτίων που χρησιμοποιούνται για τη μεταφορά αλιευτικών προϊόντων σε εμπορευματοκιβώτια εξαιρούνται από την απαίτηση αυτή.»·
               
            
                  β)
               
               
                  το παράρτημα VI τροποποιείται σύμφωνα με το παράρτημα του παρόντος κανονισμού.
               
            Άρθρο 2
      Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιουλίου 2018.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 30 Οκτωβρίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 139 της 30.4.2004, σ. 55.
      
         (2)  ΕΕ L 139 της 30.4.2004, σ. 206.
      
         (3)  Οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (ΕΕ L 24 της 30.1.1998, σ. 9).
      
         (4)  Κανονισμός (ΕΚ) αριθ. 2074/2005 της Επιτροπής, της 5ης Δεκεμβρίου 2005, για θέσπιση μέτρων εφαρμογής για ορισμένα προϊόντα βάσει του κανονισμού (ΕΚ) αριθ. 853/2004 και για την οργάνωση επίσημων ελέγχων βάσει των κανονισμών (ΕΚ) αριθ. 854/2004 και (ΕΚ) αριθ. 882/2004, για την παρέκκλιση από τον κανονισμό (ΕΚ) αριθ. 852/2004 και για τροποποίηση των κανονισμών (ΕΚ) αριθ. 853/2004 και (ΕΚ) αριθ. 854/2004 (ΕΕ L 338 της 22.12.2005, σ. 27).
      
         (5)  Απόφαση 2004/292/ΕΚ της Επιτροπής (ΕΕ L 94 της 31.3.2004, σ. 63).
      
         ΠΑΡΑΡΤΗΜΑ
         Στο παράρτημα VI του κανονισμού (ΕΚ) αριθ. 2074/2005, προστίθεται το ακόλουθο προσάρτημα VIII:
         «
               Προσάρτημα VIII του παραρτήματος VI
               
                  Υπόδειγμα πιστοποιητικού υγείας για αλιευτικά προϊόντα που προορίζονται για κατανάλωση από τον άνθρωπο, τα οποία αλιεύονται από σκάφη με σημαία κράτους μέλους και μεταφέρονται σε τρίτες χώρες, με αποθήκευση ή χωρίς αποθήκευση
               
               Κείμενο της εικόνας
               
                  Κτηνιατρικό πιστοποιητικό για την ΕΕ
                  Μέρος I: Στοιχεία του αποστελλόμενου φορτίου
                  I.1 Αποστολέας
                  Όνομα
                  Διεύθυνση
                  Τηλ.
                  I.2 Αριθμός αναφοράς του πιστοποιητικού
                  I.2.α
                  I.3 Αρμόδια κεντρική αρχή
                  I.4 Αρμόδια τοπική αρχή
                  I.5 Παραλήπτης
                  Όνομα
                  Διεύθυνση
                  Ταχυδρομικός κώδικας
                  Τηλ.
                  I.6
                  I.7 Χώρα καταγωγής
                  Κωδικός ISO
                  I.8 Περιοχή καταγωγής
                  Κωδικός
                  I.9 Χώρα προορισμού
                  Κωδικός ISO
                  I.10
                  I.11 Τόπος καταγωγής
                  Όνομα
                  Αριθμός έγκρισης/καταχώρισης
                  Διεύθυνση
                  I.12
                  I.13 Τόπος φόρτωσης
                  Διεύθυνση
                  I.14 Ημερομηνία αναχώρησης
                  I.15 Μέσο μεταφοράς
                  Αεροπλάνο Πλοίο Τρένο
                  Οδικό όχημα Άλλο
                  Στοιχεία ταυτοποίησης:
                  Αριθμοί εγγράφων αναφοράς:
                  I.16 Συνοριακός σταθμός ελέγχου εισόδου στην ΕΕ
                  I.17
                  I.18 Περιγραφή του εμπορεύματος
                  I.19 Κωδικός εμπορεύματος (κωδικός ΕΣ):
                  I.20 Ποσότητα
                  I.21 Θερμοκρασία προϊόντος
                  Περιβάλλοντος Σε ψύξη Σε κατάψυξη
                  I.22 Αριθμός μονάδων συσκευασίας
               
               Κείμενο της εικόνας
               
                  I.23 Αριθμός σφραγίδας/εμπορευματοκιβωτίου
                  I.24 Είδος συσκευασίας
                  I.25 Πιστοποιημένα εμπορεύματα για:
                  Κατανάλωση από τον άνθρωπο
                  I.26
                  I.27 Για εισαγωγή ή είσοδο στην ΕΕ
                  I.28 Ταυτοποίηση των εμπορευμάτων
                  Είδος (επιστημονική ονομασία)
                  Είδος επεξεργασίας
                  Αριθμός/-οί έγκρισης/νηολόγησης σκάφους/-ών (*)
                  Αριθμός μονάδων συσκευασίας
                  Καθαρό βάρος
               
               Κείμενο της εικόνας
               
                  ΧΩΡΑ
                  Αλιευτικά προϊόντα που μεταφέρονται σε τρίτες χώρες
                  II. Υγειονομικές πληροφορίες
                  II.α. Αριθμός αναφοράς του πιστοποιητικού
                  II.β.
                  II.1 Βεβαίωση δημόσιας υγείας
                  Ο/Η υπογεγραμμένος/-η επίσημος/-η επιθεωρητής/-τρια δηλώνω ότι γνωρίζω τις σχετικές διατάξεις των κανονισμών (ΕΚ) αριθ. 178/2002, (ΕΚ) αριθ. 852/2004, (ΕΚ) αριθ. 853/2004 και (ΕΚ) αριθ. 854/2004 και πιστοποιώ ότι τα προαναφερόμενα αλιευτικά προϊόντα
                  — αποβιβάστηκαν και εκφορτώθηκαν σύμφωνα με τους κανόνες υγιεινής από το/τα εγκεκριμένο/-α ή νηολογημένο/-α σκάφος/-η (να αναγραφεί/-ούν ο/οι αριθμός/-οί έγκρισης/νηολόγησης και η ονομασία του/των κράτους/-ών μέλους/-ών σημαίας), σύμφωνα με τις σχετικές απαιτήσεις που προβλέπονται στο παράρτημα III τμήμα VIII κεφάλαιο II του κανονισμού (ΕΚ) αριθ. 853/2004·
                  — κατά περίπτωση, αποθηκεύτηκαν σε εγκεκριμένη/-ες ψυκτική/-ές αποθήκη/-ες (να αναγραφεί/-ούν ο/οι αριθ-μός/-οί έγκρισης, σύμφωνα με τις σχετικές απαιτήσεις του παραρτήματος III τμήμα VIII κεφάλαιο VII του κανονισμού (ΕΚ) αριθ. 853/2004·
                  — κατά περίπτωση, φορτώθηκαν σύμφωνα με τους κανόνες υγιεινής στο/στα εγκεκριμένο/-α σκάφος/-η (να αναγραφεί/-ούν ο/οι αριθμός/-οί έγκρισης του/των κράτους/-ών μέλους/-ών ή της/των τρίτης/-ων χώρας/-ών και η ονομασία του/των κράτους/-ών μέλους/-ών ή της/των τρίτης/-ων χώρας/-ών σημαίας), σύμφωνα με τις σχετικές απαιτήσεις που προβλέπονται στο παράρτημα III τμήμα VIII κεφάλαια Ι και VIII του κανονισμού (ΕΚ) αριθ. 853/2004·
                  — κατά περίπτωση, φορτώθηκαν σε εμπορευματοκιβώτιο (να αναγραφεί ο αριθμός του εμπο-ρευματοκιβωτίου) ή σε φορτηγό (να αναγραφεί ο αριθμός της πινακίδας κυκλοφορίας του φορτηγού και του ρυμουλκούμενου) ή σε αεροπλάνο (να αναγραφεί ο αριθμός της πτήσης) σύμφωνα με τις απαιτήσεις που προβλέπονται στο παράρτημα III τμήμα VIII κεφάλαιο VIII του κανονισμού (ΕΚ) αριθ. 853/2004·
                  — συνοδεύονται από εκτυπωμένο/-α αντίγραφο/-α (**) του/των ημερολογίου/-ων αλιείας ή τμημάτων αυτού/-ών (**)
                  (**) Η ηλεκτρονική μορφή είναι επίσης αποδεκτή.
                  Σημειώσεις
                  Μέρος I:
                  — Τετραγωνίδιο I.7.: Να αναφερθεί η ονομασία της τρίτης χώρας αποστολής.
                  — Τετραγωνίδιο I.11.: Τόπος καταγωγής: να αναφερθεί η επωνυμία, η διεύθυνση και ο αριθμός έγκρισης της ψυκτικής αποθήκης στην τρίτη χώρα αποστολής ή, αν δεν γίνει αποθήκευση σε ψυκτική αποθήκη, να αναφερθεί η ονομασία και ο αριθμός έγκρισης ή καταγραφής του σκάφους καταγωγής που φέρει σημαία κράτους μέλους.
                  — Τετραγωνίδιο I.15.: Να αναφερθεί το μέσο μεταφοράς που αναχώρησε από την τρίτη χώρα αποστολής. Αν πρόκειται για πλοίο-καταψύκτη ή πλοίο-ψυγείο, να αναγραφεί η ονομασία του πλοίου, ο αριθμός έγκρισης και το κράτος σημαίας, ενώ αν πρόκειται για σκάφος αλιείας, να αναγραφεί ο αριθμός νηολόγησης και το κράτος σημαίας. Αν το μέσο μεταφοράς είναι εμπορευματοκιβώτιο, φορτηγό ή αεροπλάνο, πρέπει να αναγράφονται τα ίδια στοιχεία που προβλέπονται στην τέταρτη περίπτωση του μέρους II.1.
                  — Τετραγωνίδιο I.19.: Να χρησιμοποιηθούν οι κατάλληλοι κωδικοί του εναρμονισμένου συστήματος (ΕΣ) του Παγκόσμιου Οργανισμού Τελωνείων στις ακόλουθες διακρίσεις: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106
                  — Τετραγωνίδιο I.23.: Αριθμός ταυτοποίησης εμπορευματοκιβωτίου/αριθμός σφραγίδας: Ο αύξων αριθμός σφραγίδας πρέπει να αναγράφεται αν η σφραγίδα έχει τεθεί στο εμπορευματοκιβώτιο υπό την εποπτεία της αρμόδιας αρχής που εξέδωσε το πιστοποιητικό.
                  — Τετραγωνίδιο I.28.: Είδος επεξεργασίας: να προσδιοριστεί αν το προϊόν διατηρείται σε απλή ψύξη, σε κατάψυξη ή είναι μεταποιημένο.
                  (*) μπορεί να είναι σκάφος αλιείας, πλοίο-εργοστάσιο, πλοίο-καταψύκτης ή πλοίο-ψυγείο, κατά περίπτωση.
                  Επίσημος/-η επιθεωρητής/-τρια
                  Ονοματεπώνυμο (με κεφαλαία): Ιδιότητα και τίτλος:
                  Ημερομηνία: Υπογραφή:
                  Σφραγίδα:
               
            »